**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն | 22.07.2021թ. |
| 01/8-3/11605-2021 |
| 1. Նախագծի 3-րդ կետով դրամաշնորհի ձևով հատկացվող միջոցների հաշվին նախատեսվում է գույքի ձեռքբերում, որի շրջանակներում Երևանի քաղաքապետարանի ենթակայությամբ գործող «Երևանի Վարդգես Պետրոսյանի անվան թիվ 51 հիմնական դպրոց» ՊՈԱԿ-ի կողմից կազմակերպվել են գնման ընթացակարգեր՝ «Գնումների մասին» օրենքի 15-րդ հոդվածի 6-րդ մասին համապատասխան և կնքվել են գնման պայմանագրեր, որոնց՝ ինչպես պայմանագրեր կնքելու, այնպես էլ կնքված պայմանագրերի մասին հայտարարությունները հրապարակված չեն procurement.am հասցեով գործող գնումների պաշտոնական տեղեկագրում:Միաժամանակ հայտնում ենք, որ «Գնումների մասին» ՀՀ օրենքի 10-րդ հոդվածի 5-րդ մասի համաձայն՝ պատվիրատուն պայմանագիրը կնքում է, եթե սույն հոդվածի 3-րդ մասով նախատեսված անգործության ժամկետում որևէ մասնակից գնումների հետ կապված բողոքներ քննող անձի [հետ] չի բողոքարկում պայմանագիր կնքելու մասին որոշումը: Մինչև անգործության ժամկետը լրանալը կամ առանց պայմանագիր կնքելու մասին հայտարարության հրապարակման կնքված պայմանագիրն առ ոչինչ է: | ***Ընդունվել է ի գիտություն***Պայմանագրեր կնքելու և կնքված պայմանագրերի մասին հայտարարությունները procurement.am հրապարակելը, համաձայն «Գնումների մասին» օրենքի 10-րդ հոդվածի 1-ին մասի, պատվիրատուի պարտականությունն է, որը քննարկվող դեպքում Երևանի քաղաքապետարանի ենթակայությամբ գործող «Երևանի Վարդգես Պետրոսյանի անվան թիվ 51 հիմնական դպրոց» ՊՈԱԿ-ն է: Համաձայն Երևանի քաղաքապետարանից ստացված գրության /կցվում է/՝ պայմանագրերի կնքման հայտարարությունն արդեն հրապարակվել է տեղեկագրում (սահմանված ժամկետից ավելի ուշ): |
| Նախագծի 1-ին կետում ՀՀ կառավարության 30.12.2020թ. N2215-Ն որոշման անվանման մեջ նշված «2020» թիվն անհրաժեշտ է փոխարինել «2021» թվով, 3-րդ կետում նշված «22565.85» թիվը՝ «22565.8» թվով, համապատասխանաբար ճշգրտումներ կատարելով Նախագծի կից հավելվածներում: | ***Ընդունվել է*** Կատարվել են համապատասխան փոփոխություններ |